CELEX: 62020TN0661
Language: fi
Date: 2020-10-30 00:00:00
Title: Asia T-661/20: Kanne 30.10.2020 – NV v. eu-LISA

18.1.2021   
            
            
               FI
            
            
               Euroopan unionin virallinen lehti
            
            
               C 19/60
            
         
      Kanne 30.10.2020 – NV v. eu-LISA
      (Asia T-661/20)
      (2021/C 19/64)
      Oikeudenkäyntikieli: englanti
      
         Asianosaiset
      
      
         Kantaja: NV (edustajat: asianajajat S. Rodrigues ja A. Champetier)
      
         Vastaaja: Vapauden, turvallisuuden ja oikeuden alueeseen liittyvien laaja-alaisten tietojärjestelmien operatiivisesta hallinnoinnista vastaava eurooppalainen virasto (eu-LISA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 3.2.2020 tehdyn päätöksen, jossa esitetään kantajaa koskeva vakava moite
               
            
                  —
               
               
                  tarvittaessa kumoamaan 3.8.2020 tehdyn päätöksen, jolla hylättiin kantajan 9.4.2020 tekemä valitus
               
            
                  —
               
               
                  velvoittamaan vastaajan korvaamaan aineettoman vahingon, jonka kohtuulliseksi määräksi arvioidaan 5 000 euroa
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste perustuu hallinnollisesta tutkinnasta 28.1.2015 tehdyn hallintoneuvoston päätöksen (2015-014) lainvastaisuuteen.
               
            
                  2)
               
               
                  Toinen kanneperuste perustuu puolustautumisoikeuksien loukkaamiseen, Euroopan unionin perusoikeuskirjan 41 artiklan rikkomiseen sekä kuulluksi tulemista koskevan oikeuden loukkaamiseen ja luottamuksellisuusvelvoitteen rikkomiseen.
               
            
                  3)
               
               
                  Kolmas kanneperuste perustuu henkilöstösääntöjen 12, 12a, 17 ja 19 artiklan rikkomiseen sekä hyvän hallinnon periaatteen loukkaamiseen ja ilmeisiin arviointivirheisiin.
               
            
                  4)
               
               
                  Neljäs kanneperuste perustuu henkilöstösääntöjen liitteessä IX olevan, kurinpitomenettelyjä koskevan 10 artiklan rikkomiseen ja huolehtimisvelvoitteen laiminlyöntiin.